CELEX ID: 32011D0034
Publication Date: 2010-11-08

Document Text:
NÕUKOGU OTSUS,
8. november 2010,
partnerlus- ja koostöölepingu (millega luuakse partnerlus ühelt poolt Euroopa ühenduste ja nende liikmesriikide ning teiselt poolt Ukraina vahel) protokolli, milles käsitletakse Euroopa Liidu ja Ukraina vahelist raamlepingut Ukraina liidu programmides osalemise üldpõhimõtete kohta, liidu nimel allkirjastamise ja ajutise kohaldamise kohta
(2011/34/EL)
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artikleid 114, 168, 169, 172, artikli 173 lõiget 3, artikleid 188 ja 192, koostoimes artikli 218 lõikega 5 ja artikli 218 lõike 8 esimese lõiguga,
võttes arvesse Euroopa Komisjoni ettepanekut
ning arvestades järgmist:
(1)
Nõukogu andis 18. juunil 2007 komisjonile volitused läbirääkimiste pidamiseks partnerlus- ja koostöölepingu (millega luuakse partnerlus ühelt poolt Euroopa ühenduste ja nende liikmesriikide ning teiselt poolt Ukraina vahel) (1) protokolli üle, milles käsitletakse Euroopa Liidu ja Ukraina vahelist raamlepingut Ukraina liidu programmides osalemise üldpõhimõtete kohta (edaspidi „protokoll”).
(2)
Kõnealused läbirääkimised lõppesid komisjoni seisukohast edukalt.
(3)
Lissaboni lepingu 1. detsembril 2009 jõustumise tulemusena on Euroopa Liit asendanud Euroopa Ühenduse ja on selle õigusjärglane.
(4)
Protokoll tuleks liidu nimel allkirjastada, eeldusel et see sõlmitakse hilisemal kuupäeval.
(5)
Protokolli tuleks kooskõlas selle artikliga 10 kohaldada ajutiselt kuni protokolli sõlmimiseks vajalike menetluste lõpuleviimiseni,
ON VASTU VÕTNUD KÄESOLEVA OTSUSE:
Artikkel 1
Partnerlus- ja koostöölepingu (millega luuakse partnerlus ühelt poolt Euroopa ühenduste ja nende liikmesriikide ning teiselt poolt Ukraina vahel) protokolli, milles käsitletakse Euroopa Liidu ja Ukraina vahelist raamlepingut Ukraina liidu programmides osalemise üldpõhimõtete kohta (edaspidi „protokoll”), allkirjastamine kiidetakse liidu nimel heaks, eeldusel et nimetatud protokoll sõlmitakse.
Protokolli tekst on lisatud käesolevale otsusele.
Artikkel 2
Nõukogu eesistujal on õigus määrata isik(ud), kes on volitatud liidu nimel protokollile alla kirjutama, eeldusel et see sõlmitakse.
Artikkel 3
Protokolli kohaldatakse ajutiselt alates selle allkirjastamise kuupäevast kuni protokolli sõlmimiseks vajalike menetluste lõpuleviimiseni.
Artikkel 4
Käesolev otsus jõustub selle vastuvõtmise päeval.
Brüssel, 8. november 2010

EuroVoc Classification:
Level 1: 100161
100144
100143
Level 2: 100277
100283
100174
100170
100176
Level 3: 3461
5769
5775
122
5442
914
All Concepts: 2095
2850
3466
5315
5769
5946